《木芙蓉》
宋代·李石

荣枯一气内，造化本自公。
春花与秋蔕，孰云有不同。
试看木芙蕖，雨露滋芳丛。
嫣然生百巧，秀色倾房栊。
婢子有不惬，偃蹇霜枝红。
溪柳疏其西，池荷亚其东。
等作一物看，曾是烦春工。
开阖寓至理，岁事号秋风。
惟有桃李场，感叹无言中。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。